- 2.9.1. Izpildītājs ir uzdevis Pasūtītājam visus būtiskos jautājumus, saņēmis no Pasūtītāja nepieciešamās atbildes;
- 2.9.2. Izpildītājam ir tiesības saskaņā ar normatīvajiem aktiem slēgt un izpildīt savus pienākumus un tiesības saskaņā ar Vienošanos;
- 2.9.3. Izpildītājam ir visas Vienošanās izpildei nepieciešamās licences, sertifikāti, atļaujas un apliecības, Izpildītāja rīcībā ir zinātība un resursi, kāda Izpildītājam ir nepieciešama Vienošanās priekšmeta izpildei un Izpildītājs ir specializējies veikt Vienošanās priekšme ta izpildi;
- 2.9.4. pirms Vienošanās parakstīšanas Izpildītājs ir iepazinies, saprot un ir pārbaudījis Vienošanos, tās pielikumus, Vienošanās pievienoto dokumentāciju;
- 2.9.5. Izpildītājs ir iepazinies un izpratis faktiskos apstākļus, kas varētu ietekmēt Vienošanās izpildi un kas saistīti ar tiem;
- 2.9.6. Izpildītājs ir iepazinies un ievēros visas juridiskās prasības un tiesību aktu regulējumu, kas var ietekmēt Vienošanās saistību izpildi, ja tie attiecas uz Izpildītāju;
- 2.9.7. Izpildītājs apzinās, ka jebkurš Vienošanās vai Līgumā paredzēts termiņš ir būtisks līguma nosacījums , un, ja Izpildītājs kavē Vienošanās vai Līgumā paredzētu termiņu , Pasūtītājam ir šajā Vienošanās paredzētās tiesības uz tiesiskās aizsardzības līdzekļiem, kā arī tiesības izmantot Vienošanās noteiktos saistību pastiprinājumu līdzekļus;
- 2.9.8. Izpildītājs pilnībā izprot Vienošanās nosacījumus un riskus, un spēj uzņemties šos riskus;
- 2.9.9. Izpildītājam ir visa nepieciešamā informācija Vienošanās un no tās izrietošo Līgumu izpildei un Izpildītājam šajā sakarā nekādu pretenziju nav.
- 2.10. Ja kāda Vienošanās noteiktā prasība ir pretrunā ar Iepirkuma nolikumu vai tehnisko specifikāciju un/vai Izpildītāja iesniegto Piedāvājumu, prasību prioritāte tiek noteikta šādi, ja vien Vienošanās nav tieši noteikta kādas prasības citādāka prioritāte:
- 2.10.1. Pasūtītāja nolikums vai tehniskā specifikācija (augstākā prioritāte);
- 2.10.2. Vispārīgā vienošanās (vidējā prioritāte);
- 2.10.3. Izpildītāja iesniegtais Piedāvājums (zemākā prioritāte).
- 2.11. Vienošanās darbības laiks ir līdz 48 (četrdesmit astoņi) mēneši em no Vienošanās noslēgšanas dienas vai līdz Vienošanās 3.1.punktā norādītās kopējās summas sasniegšanai. Vispārīgās vienošanās termiņš neskar garantijas saistības, kas Izpildītājam ir jānodrošina saskaņā ar Piedāvājumu.
- 3. NORĒĶINU KĀRTĪBA
- 3.1. Vienošanās kopējā summa ir līdz EUR 1 500 000 ( viens miljons pieci simti tūkstoši euro euro ) bez PVN. Pievienotās vērtības nodoklis tiek aprēķināts un maksāts Latvijas Republikas normatīvajos aktos noteiktajā apmērā un kārtībā. Izpildītājam ir pienākums piemērot pievienotās vērtības nodokli atbilstoši Latvijas Republikas normatīvajos aktos noteiktajam.
- 3.2. Vienošanās kopējā summa veidojas kā vairākkārtēju Pasūtītāja izdarītu pasūtījumu kopsummas , par kuriem tiek noslēgti atsevišķi Līgumi saskaņā ar Izpildītāja finanšu piedāvājumu (Vienošanās 3.pielikums) vai ievērojot Vienošanās 2.3.punktu . Izpildītājam visā Vienošanās darbības laikā ir pienākums piemērot tādas cenas, kādas ir norādītas Izpildītāja iesniegtajā finanšu piedāvājumā un cenu indeksācija izmaksu pieauguma (tajā skaitā , bet ne tikai, inflācijas) dēļ nav pieļaujama .